Το **Χαροκόπειο Πανεπιστήμιο** **(Χ.Π.)** είναι ελληνικό Ανώτατο Εκπαιδευτικό Ίδρυμα με έδρα την Αθήνα. Βρίσκεται στην περιοχή της Καλλιθέας και ιδρύθηκε το 1990 μετά την κατάργηση της προκατόχου *Χαροκοπείου Σχολής Οικιακής Οικονομίας*, η οποία λειτουργούσε από το 1929. Σήμερα ο χαρακτήρας του πανεπιστημίου έχει διευρυνθεί σημαντικά, με επέκταση και σε άλλα επιστημονικά αντικείμενα.

Ιστορία
-------

Το Πανεπιστήμιο φέρει το όνομα του εθνικού ευεργέτη Παναγή Χαροκόπου (1835-1911), ο οποίος μερίμνησε για την ίδρυση και χρηματοδότηση Σχολής για την παραγωγή επιστημονικού δυναμικού στην Οικιακή Οικονομία. Για το σκοπό αυτό αγόρασε το 1906 οικόπεδο έκτασης 20.000 τ.μ. στην Καλλιθέα, επί του οποίου ανηγέρθη (1915-1920) εκπαιδευτήριο με τη φροντίδα του αδελφού του Σπυρίδωνα Χαροκόπου. Το 1959 προσετέθη σ' αυτό το κτίριο μια νέα πτέρυγα.

Στο ανωτέρω κτιριακό συγκρότημα στεγάσθηκε το 1929 η *Χαροκόπειος Ανωτάτη Σχολή*, η οποία έπαυσε να λειτουργεί το 1990 με την ίδρυση του Χαροκοπείου Πανεπιστημίου. Ο σχεδιασμός και η όλη ανάπτυξη του Πανεπιστημίου στηρίχτηκε σε διεθνή πρότυπα και σε επιστημονική μελέτη που εκπονήθηκε από το Ινστιτούτο Περιφερειακής Ανάπτυξης του Παντείου Πανεπιστημίου με εντολή του υπουργείου Παιδείας.

To 1994, στο τμήμα Οικιακής Οικονομίας, το οποίο το 1999 μετονομάσθηκε σε Οικιακής Οικονομίας και Οικολογίας και το 2020 σε Τμήμα Οικονομίας και Βιώσιμης Ανάπτυξης ακολουθώντας τις διεθνείς εξελίξεις στον κλάδο, προστίθεται το τμήμα Επιστήμης Διαιτολογίας-Διατροφής, ενώ το Τμήμα Γεωγραφίας ιδρύεται το 2000. Το τμήμα Πληροφορικής και Τηλεματικής, από το 2007, είναι η τελευταία προσθήκη στο πανεπιστήμιο.

### Σήμερα

Στο Χαροκόπειο φοιτούν σήμερα περίπου 1.150 ενεργοί φοιτητές, γεγονός που καθιστά το πανεπιστήμιο το δεύτερο μικρότερο στην Ελλάδα. Το περιεχόμενο τόσο των προπτυχιακών όσο και των μεταπτυχιακών προγραμμάτων σπουδών βρίσκεται σε υψηλό ποιοτικό επίπεδο. Ειδικότερα, η κτιριακή υποδομή του πανεπιστημίου ανακαινίστηκε πλήρως τα έτη 1993-1994 και συμπληρώθηκε με την ανέγερση ενός νέου κτιρίου κατά τη διετία 1999-2000.

Με την έναρξη του Ακαδημαϊκού έτους 2019-2020, τέθηκε το αίτημα μετονομασίας του τμήματος "Οικιακής Οικονομίας και Οικολογίας" σε κάτι πιο επίκαιρο που να περιλαμβάνει τον όρο "Βιώσιμη Ανάπτυξη". Οι καθηγητές και οι φοιτητές μέσω συνεδριάσεων, έθεσαν αυτό το αίτημα στο Υπουργείο Παιδείας και Θρησκευμάτων και την αρμόδια υπουργό Νίκη Κεραμέως. Τον Δεκέμβριο του 2020, εν τέλει, ο Πρόεδρος του Φοιτητικού Συλλόγου του Τμήματος, Δημήτριος Νικολόπουλος, μαζί με τον Αντιπρόεδρο του Φοιτητικού Συλλόγου του Τμήματος, Ιάσονα Τζούρο, τον Πρόεδρο του Φοιτητικού Συλλόγου του Ιδρύματος, Αστέριο Φίλη, αλλά και την Πρόεδρο του Τμήματος, Αναπληρώτρια Καθηγήτρια Παιδαγωγικών και Διδακτικής κ. Κωνσταντίνα Κουτρούμπα, ανακοίνωσαν επισήμως την μετονομασία του τμήματος σε "Τμήμα Οικονομίας και Βιώσιμης Ανάπτυξης".

Ακαδημαϊκά τμήματα
------------------

Το πανεπιστήμιο αποτελείται από τρεις Σχολές και τέσσερα Τμήματα.


| Σχολές | Τμήματα |
| --- | --- |
| Σχολή Περιβάλλοντος, Γεωγραφίας και Εφαρμοσμένων Οικονομικών | * Τμήμα Οικονομίας και Βιώσιμης Ανάπτυξης (πρώην Τμήμα Οικιακής Οικονομίας και Οικολογίας) (1993)
* Τμήμα Γεωγραφίας (2000)
 |
| Σχολή Επιστημών Υγείας και Αγωγής | * Τμήμα Επιστήμης Διαιτολογίας και Διατροφής (1994)
 |
| Σχολή Ψηφιακής Τεχνολογίας | * Τμήμα Πληροφορικής και Τηλεματικής (2007)
 |

Σε κάθε τμήμα λειτουργούν Προγράμματα Μεταπτυχιακών Σπουδών (ΠΜΣ).

Ακαδημαϊκή Αξιολόγηση
---------------------

Αρχείο:Harokopio University Main Premises.jpgΟι κύριοι χώροι του Πανεπιστημίου
Κτίριο του πανεπιστημίου
Τμήμα Γεωγραφίας
Χαροκόπειο Πανεπιστήμιο Τμήμα Πληροφορικής και Τηλεματικής.
Το 2016 το Χαροκόπειο Πανεπιστήμιο αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) και έλαβε συνολικά *Θετική αξιολόγηση*.

Έρευνα
------

Το Χαροκόπειο, μέσω του Τμήματος Γεωγραφίας συμμετέχει στο Δίκτυο Ευρωπαϊκού Χωροταξικού Σχεδιασμού (European Spatial Development Planning Network) μαζί με άλλα Ευρωπαϊκά πανεπιστήμια.

Σύμφωνα με έρευνα του Εθνικού Κέντρου Τεκμηρίωσης για την αξιολόγηση και κατάταξη των ελληνικών πανεπιστημίων, ο αριθμός δημοσιεύσεων του Χαροκοπείου το διάστημα 2006 - 2010 ανήλθε σε 616 και ο αριθμός των αναφορών ανήλθε σε 2.883 και επιτυγχάνοντας έτσι υψηλό νούμερο στον Δείκτη Απήχησης των δημοσιεύσεών του, σε επίπεδα υψηλότερα και από τον παγκόσμιο μέσο όρο.

Πρόεδρος του Συμβουλίου του Χαροκοπείου ήταν ο Ιωάννης Τσιτσικλής, καθηγητής του Τεχνολογικού Ινστιτούτου Μασαχουσέτης (MIT).

Βιβλιοθήκη
----------

Η Κεντρική Βιβλιοθήκη του Χαροκοπείου Πανεπιστημίου ιδρύθηκε το 1991 παράλληλα με την δημιουργία του Ιδρύματος και λειτουργεί ως αυτοτελής υπηρεσία. Μέχρι τον Ιούνιο του 2000 λειτουργούσε στον πρώτο όροφο του κεντρικού κτιρίου του Πανεπιστημίου, ενώ από τον Νοέμβριο του 2000 λειτουργεί στον 2ο όροφο της νέας πτέρυγας *Ευανθία Πετρούτση - Χαροκόπου*. Απευθύνεται σε όλα τα μέλη της ακαδημαϊκής κοινότητας (διδακτικό προσωπικό, σπουδαστές κ.λπ.) και στους υπόλοιπους ερευνητές που δεν ανήκουν στο πανεπιστήμιο.

Οι συλλογές της βιβλιοθήκης καλύπτουν όλα τα γνωστικά αντικείμενα που διδάσκονται στο Πανεπιστήμιο όπως η Διατροφή, η Οικονομία, η Οικολογία, το Περιβάλλον, η Γεωγραφία, η Βιολογία, η Πληροφορική, κ.ά. Αποτελείται από περίπου 22.000 βιβλία, συλλογή περιοδικών, προπτυχιακές/μεταπτυχιακές εργασίες και διδακτορικές διατριβές των φοιτητών του Πανεπιστημίου, διδακτικές σημειώσεις καθηγητών για τα εκπαιδευτικά μαθήματα, πληροφοριακό υλικό, οπτικοακουστικό υλικό και πολυμέσα.

Κέντρο Συμβουλευτικής Αικατερίνη Μαριδάκη-Κασωτάκη
--------------------------------------------------

Το 2001, η Καθηγήτρια Ψυχολογίας Κατερίνα Μαριδάκη-Κασσωτάκη, ίδρυσε το Κέντρο Συμβουλευτικής Φοιτητών με απόφαση της Συγκλήτου του Πανεπιστημίου, το οποίο αποσκοπεί στην παροχή συμβουλευτικής και ψυχολογικής βοήθειας στους προπτυχιακούς και μεταπτυχιακούς φοιτητές όλων των Τμημάτων του Πανεπιστημίου.

Η Σύγκλητος του Χαροκοπείου Πανεπιστημίου (αρ. συνδ. 372/17.10.2019), λόγω του αιφνίδιου θανάτου της κ. Κασσωτάκη τον Ιούλιο του 2019 από καρκίνο, αποφάσισε τη μετονομασία του Κέντρου Συμβουλευτικής, η ίδρυση του οποίου αποτελεί δική της πρωτοβουλία, σε "Κέντρο Συμβουλευτικής Αικατερίνη Μαριδάκη Κασσωτάκη".

Η Καθηγήτρια Αικατερίνη Μαριδάκη Κασσωτάκη, είχε συμβάλει ουσιαστικά στη διοίκηση του Πανεπιστημίου, αφού είχε υπηρετήσει δύο φορές ως Αντιπρύτανης, αλλά και στην καθημερινές του δραστηριότητες, ως ακαδημαϊκός δάσκαλος. Το σημαντικότερο επίτευγμα της προσπάθειάς της, είναι το Κέντρο Συμβουλευτικής που άφησε παρακαταθήκη στο Πανεπιστήμιο και το οποίο υπηρέτησε με μεγάλο πάθος.

Μετεωρολογικός σταθμός
----------------------

Από το 2016 το Χαροκόπειο Πανεπιστήμιο διατηρεί σταθμό του Παγκόσμιου Μετεωρολογικού Οργανισμού σε συνεργασία με το Εθνικό Αστεροσκοπείο Αθηνών.

| Κλιματικά δεδομένα Χαροκόπειο Πανεπιστήμιο |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 22.8 | 21.9 | 25.1 | 31.6 | 36.9 | 41.4 | 43.4 | 43.3 | 37.3 | 32.1 | 28.0 | 21.9 | 43,4 |
| Μέση Μέγιστη °C (°F) | 14(57) | 15.6 | 18(64) | 21.9 | 27(81) | 31.6 | 35.4 | 35(95) | 30.3 | 25.2 | 20(68) | 15.6 | 24,1 |
| Μέση Μηνιαία °C (°F) | 10.2 | 11.5 | 13.6 | 17(63) | 21.9 | 26.4 | 30.1 | 30(86) | 25.5 | 20.6 | 16.1 | 12.1 | 19,58 |
| Μέση Ελάχιστη °C (°F) | 6.3 | 7.4 | 9.1 | 12.2 | 16.8 | 21.2 | 24.7 | 24.9 | 20.7 | 16(61) | 12.1 | 8.5 | 14,99 |
| Χαμηλότερη Ελάχιστη °C (°F) | −1.6 | −0.4 | −0.2 | 5.5 | 11.7 | 14.2 | 18.3 | 19.2 | 12.8 | 9.1 | 5.8 | 0.8 | −1,6 |
| Βροχόπτωση mm (ίντσες) | 57,8 | 32,4 | 28,9 | 22,3 | 21,9 | 32,9 | 10,5 | 13,1 | 23,3 | 31 | 70,3 | 57,4 | 401,8 |
| *Πηγή #1: Εθνικό Αστεροσκοπείο Αθηνών (Νοε 2016 - Οκτ 2023)* |
| *Πηγή #2: Χαροκόπειο Πανεπιστήμιο και Παγκόσμιος Μετεωρολογικός Οργανισμός* |

Δείτε επίσης
------------

* Ανώτατα Εκπαιδευτικά Ιδρύματα στην Ελλάδα

Παραπομπές
----------

1. 1 2  «Χαροκόπειο Πανεπιστήμιο - Έκθεση Εξωτερικής Ιδρυματικής Αξιολόγησης» (PDF) (στα Αγγλικά). www.adip.gr. 2016. Αρχειοθετήθηκε από το πρωτότυπο (PDF) στις 6 Ιουνίου 2019. Ανακτήθηκε στις 6 Ιουνίου 2019.  "*Under the present financial and regulatory constraints, the Institution appears to be well managed and provides appropriate services to the students and the community it serves. HU has created a warm, positive environment for students, faculty and staff, contributing to the institutional success.*"
2. ↑  «Έκθεση Εσωτερικής Αξιολόγησης Χαροκοπείου Πανεπιστημίου» (PDF). modip.hua.gr. 2016. [*νεκρός σύνδεσμος*]
3. ↑  «Χώροι και Εγκαταστάσεις - Χαροκόπειο Πανεπιστήμιο». www.hua.gr.
4. ↑  «Σχολές και Τμήματα Χαροκοπείου Πανεπιστημίου». www.hua.gr. Αρχειοθετήθηκε από το πρωτότυπο στις 7 Ιουνίου 2019. Ανακτήθηκε στις 22 Απριλίου 2018.
5. ↑  «Τμήμα Οικιακής Οικονομίας και Οικολογίας - Έκθεση Εξωτερικής Αξιολόγησης ΑΔΙΠ» (PDF) (στα Αγγλικά). Αρχειοθετήθηκε από το πρωτότυπο (PDF) στις 6 Ιουνίου 2019. Ανακτήθηκε στις 6 Ιουνίου 2019.
6. ↑  «Τμήμα Γεωγραφίας - Έκθεση Εξωτερικής Αξιολόγησης ΑΔΙΠ» (PDF) (στα Αγγλικά). Αρχειοθετήθηκε από το πρωτότυπο (PDF) στις 6 Ιουνίου 2019. Ανακτήθηκε στις 6 Ιουνίου 2019.
7. ↑  «Τμήμα Επιστήμης Διαιτολογίας και Διατροφής - Έκθεση Εξωτερικής Αξιολόγησης ΑΔΙΠ» (PDF) (στα Αγγλικά). Αρχειοθετήθηκε από το πρωτότυπο (PDF) στις 6 Ιουνίου 2019. Ανακτήθηκε στις 6 Ιουνίου 2019.
8. ↑  «Τμήμα Πληροφορικής και Τηλεματικής - Έκθεση Εξωτερικής Αξιολόγησης ΑΔΙΠ» (PDF) (στα Αγγλικά). Αρχειοθετήθηκε από το πρωτότυπο (PDF) στις 6 Ιουνίου 2019. Ανακτήθηκε στις 6 Ιουνίου 2019.
9. ↑  «Δίκτυο Ευρωπαϊκού Χωροταξικού Σχεδιασμού». esdp-network.net.
10. ↑  «Επιστημονικές Δημοσιεύσεις Πανεπιστημίων (2006-2010)». www.ekt.gr. Αρχειοθετήθηκε από το πρωτότυπο στις 25 Μαΐου 2013. Ανακτήθηκε στις 26 Ιουλίου 2013.
11. ↑  «Συγκρότηση του Συμβουλίου Ιδρύματος». ΧΑΡΟΚΟΠΕΙΟ ΠΑΝΕΠΙΣΤΗΜΙΟ. Αρχειοθετήθηκε από το πρωτότυπο στις 6 Ιουνίου 2019. Ανακτήθηκε στις 29 Ιουλίου 2013.
12. ↑  «Meteo.gr - Προγνώσεις καιρού για όλη την Ελλάδα».
13. ↑  «Latest Conditions in Harokopio University».
14. ↑  «World Meteorological Organization». Ανακτήθηκε στις 18 Νοεμβρίου 2023.

Εξωτερικοί σύνδεσμοι
--------------------

* Χαροκόπειο Πανεπιστήμιο - Επίσημη Ιστοσελίδα (Ελληνικά) (Αγγλικά)
* Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) (Ελληνικά) (Αγγλικά)
* Μονάδα Διασφάλισης Ποιότητας και Αξιολόγησης Χαροκοπείου Πανεπιστημίου (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικά πανεπιστήμια |
| --- |
|  |
| Αττική | 
* Εθνικό και Καποδιστριακό Πανεπιστήμιο Αθηνών
* Εθνικό Μετσόβιο Πολυτεχνείο
* Γεωπονικό Πανεπιστήμιο Αθηνών
* Οικονομικό Πανεπιστήμιο Αθηνών
* Πάντειο Πανεπιστήμιο
* Πανεπιστήμιο Πειραιώς
* Χαροκόπειο Πανεπιστήμιο
* Ανωτάτη Σχολή Καλών Τεχνών
* Πανεπιστήμιο Δυτικής Αττικής
 |
|  |
| Μακεδονία - Θράκη | 
* Αριστοτέλειο Πανεπιστήμιο Θεσσαλονίκης
* Δημοκρίτειο Πανεπιστήμιο Θράκης
* Πανεπιστήμιο Μακεδονίας
* Πανεπιστήμιο Δυτικής Μακεδονίας
* Διεθνές Πανεπιστήμιο της Ελλάδος
 |
|  |
| Πελοπόννησος | 
* Πανεπιστήμιο Πατρών
* Πανεπιστήμιο Πελοποννήσου
* Ελληνικό Ανοικτό Πανεπιστήμιο
 |
|  |
| Ήπειρος  - Θεσσαλία | 
* Πανεπιστήμιο Ιωαννίνων
* Πανεπιστήμιο Θεσσαλίας
 |
|  |
| Νησιά Αιγαίου - Επτάνησα | 
* Πανεπιστήμιο Κρήτης
* Πολυτεχνείο Κρήτης
* Ελληνικό Μεσογειακό Πανεπιστήμιο
* Πανεπιστήμιο Αιγαίου
* Ιόνιο Πανεπιστήμιο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137394596
* **ΕΒΕ**: 71845
* LCCN: n2001044809
* ISNI: 0000 0004 0622 2843

 |

 |